stanford-oval/wikipedia huggingface dataset:
Konsta Vesa
Kirjallisuutta

Jussi Kirjavainen : Suomalaiset suurhiihtäjät Aappo Luomajoesta Jussi Niskaan : katsaus vanhimpien suurhiihtäjien tekoihin ladulla sekä vilkaisuja heidän elämänsä vaiheisiin. WSOY 1938
Kulttuuriansioiden ritarikunta

Ritarikunnan tunnuksia
Kulttuuriansioiden ritarikunta (ransk. Ordre du Mérite culturel) on monacolainen ritarikunta, joka on perustettu 31. joulukuuta 1952. Sitä myönnetään kunnianosoituksena erityislaatuisista ansioista kulttuurin, taiteen tai tieteen saralla. Saajan ei tarvitse olla Monacon kansalainen.
Kunniamerkkiä jaetaan kolmessa luokassa:
komentaja
upseeri
ritari
Kragerøn kirkko

| Kragerøn kirkko Kragerø kirke |
| --- | --- |
 Kirkko vuonna 2008.
Sijainti:  Kragerø, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1870
Suunnittelija:  Georg Andreas Bull
Materiaali:  tiili
Istumapaikkoja:  400
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kragerøn kirkko (norj. Kragerø kirke) on Kragerøn kunnassa Telemarkin läänissä Norjassa sijaitseva tiilinen pitkäkirkko vuodelta 1870.
Aiheesta muualla

Kuvia tai muita tiedostoja aiheesta Kragerøn kirkko Wikimedia Commonsissa
Kotajk'

Kotajk' (arm. Կոտայքի մարզ) on yksi Armenian maakunnista (marz). Maakunta sijaitsee keskellä maata. Pinta-alaltaan maakunta on 2 089 neliökilometriä ja asukkaita alueella on 241 337 (2001). Asukkaista miehiä oli 113 783 ja naisia 127 554. Maakunnan pääkaupunki on Hrazdan. Kotajk'issa on yhteensä 67 kuntaa, joista seitsemällä on kaupungin asema.
Kotajk'in naapurimaakunnat ovat Lorri pohjoisessa, Tavuš koillisessa, Geghark'unik' idässä, Ararat etelässä, Aragatsotn lännessä ja Jerevanin pääkaupunkialue lounaassa.
Maakunta on antanut nimensä myös armenialaiselle "Kotayk"-oluelle.
Kaupungit ja kunnat

Kotajk'in maakunta muodostuu 67 yhteisöstä (hamaynkner), joista seitsemän on kaupunkeja ja ne on alla olevassa luettelossa lihavoituina. Loput 60 yhteisöä ovat maalaiskuntia.
| Hrazdanin piirikunta | Abovyanin piirikunta | Yeghvardin piirikunta | Charentsavanin piirikunta |
| --- | --- | --- | --- |
|  Aghavnadzor  Artavaz  Hankavan  Hrazdan  Jrarat  Kaghsi  Lernanist  Marmarik  Meghradzor  Solak  Tsaghkadzor |  Abovyan  Akunk  Aramus  Arinj  Arzni  Balahovit  Byureghavan  Dzoraghbyur  Garni  Geghadir  Geghard  Geghashen  Goght  Hatis  Hatsavan  Jraber  Jrvezh  Kamaris  Kaputan  Katnaghbyur  Kotayk  Mayakovski  Nor Gyugh  Nurnus  Ptghni  Radiokayanin kits  Sevaberd  Verin Ptghni  Voghjaberd  Zar  Zovashen  Zovk |  Aragyugh  Argel  Buzhakan  Getamej  Kanakeravan  Karashamb  Kasakh  Mrgashen  Nor Artamet  Nor Geghi  Nor Hachn  Nor Yerznka  Proshyan  Saralanj  Teghenik  Yeghvard  Zoravan  Zovuni |  Alapars  Arzakan  Bjni  Charentsavan  Fantan  Karenis |
Aiheesta muualla

Wikimedia Commonsissa on kuvia tai muita tiedostoja aiheesta .
Armeniapedian artikkeli maakunnasta (englanniksi)
Armenian maakunnat
Aragatsotn
Ararat
Armavir
Geghark'unik'
Kotajk'
Lorri
Širak
Sjunik'
Tavuš
Vajots' Dzor
Jerevan
Kuppikakku

Vadelma-suklaakuppikakku
Kuppikakku (engl. cupcake) eli vuokaleivos on pieni ja makea leivonnainen, jossa on yleensä kuorrutus. Kuppikakkuja on syöty Yhdysvalloissa jo 1800-luvun alusta alkaen.
Kuppikakun valmistuksessa rasva ja sokeri vatkataan ensin vaahdoksi kuivakakkutaikinoiden tapaan, ja muut ainesosat lisätään sitten vaahdon joukkoon. Kuppikakkuun voi käyttää esimerkiksi pähkinöitä, suklaata, marjoja tai hedelmiä. Kuppikakut paistetaan uunissa pienissä vuoissa ja koristellaan ennen tarjoilua esimerkiksi tuorejuustosta, voista ja tomusokerista tehdyllä kuorrutteella.
Kuppikakku eroaa muffinista valmistustavaltaan ja makeudeltaan sekä siinä, että kuppikakkuun kuuluu kuorrutus.
Kuppi

Kupillinen kahvia.
Kuppi on maljamainen pienehkö astia. Kuppi on myös amerikkalainen tai englantilainen mittayksikkö. Amerikkalainen kuppi mittayksikkönä tarkoittaa 2,37 dl ja englantilainen kuppi 2,48 dl.
Kuppeja valmistetaan etenkin keramiikasta eliposliinista, fajanssista tai savesta, joskus myös lasista tai muovista.
Kahvikuppi tarkoittaa kahvin juontiin tarkoitettua aluslautasella varustettua korvallista kuppia. Kahvikuppi oli aiemmin noin 1,25 desilitran vetoinen, mutta nykyisin valmistettavat kupit ovat tätä huomattavasti suurempia.[lähde? ] Teekuppi on kahvikuppia leveämpi ja tilavampi.
Kraggenburg

| Kraggenburg |
| --- | --- |
 Kraggenburg
 Koordinaatit: 52°40′N, 5°54′E 
Valtio:  Alankomaat
Provinssi:  Flevoland
Kunta:  Noordoostpolder
Hallinto:  
 – Asutustyyppi:  Asutuskeskus
Väkiluku (2006):  1 500
Aikavyöhyke:  UTC+1
 – Kesäaika:  UTC+2
 
 www.kraggenburg.nl 
Infobox OKVirheellinen NIMI-arvo: 
Kraggenburg on asutuskeskus Flevolandin provinssissa, Alankomaissa. Kraggenburg on osa Noordoostpolderin kuntaa. Vuonna 2006 Kraggenburgissa oli 1 500 asukasta, joista naisia oli 730 ja miehiä 770. Asukkaista 21 prosenttia oli 0–15-vuotiaita, 11 % 15–25-vuotiaita, 27 % 25–45-vuotiaita, 29 % 45–65-vuotiaita ja loput 14 % yli 65-vuotiaita. Rakennettua aluetta asutuskeskuksessa oli vuonna 2001 0,22 km² ja alue sisälsi 341 asuntoa.
Kraggenburg sijaitsee noin 15 kilometriä kaakkoon kunnan keskuksesta, Emmeloordista. Linnuntietä Kraggenburgista on matkaa Vollenhoveen 3,8 km, Moespotiin 4,9 km, Ensiin 5,8 km, Marknesseen 6 km ja Blokzijliin.
Aiheesta muualla

Kraggenburg.nl (hollanniksi)
Näkymä Kraggenburgiin.
Kolonowskie (kunta)

| Kolonowskien kunta (Gmina Kolonowskie) Gemeinde Colonnowska |
| --- | --- |
 Pyhän Carlo Borromeon kirkko Staniszcze Wielkiessä
 vaakuna
 Kunnan kartta
   Kunnan sijainti Strzelcen piirikunnassa
 Kolonowskien kunta
 Koordinaatit: 50°39′N, 18°23′E 
Valtio:  Puola
Voivodikunta:  Opole
Piirikunta:  Strzelce
 – Pormestari:  Norbert Koston
Pinta-ala:  
 – Kokonaispinta-ala:  83,6 km²
Korkeus:  189–230 m
Väkiluku (2020):  5 863
 – Väestötiheys:  70 as./km²
Postinumero:  47-110, 47-113
Suuntanumero(t):  (+48) 77
Rekisterikilpi:  OST
 
 Verkkosivut 
Infobox OKVirheellinen NIMI-arvo: 
Kolonowskie (Gmina Kolonowskie, saks. Gemeinde Colonnowska) on kaupungin sisältävä maalaiskunta Strzelcen piirikunnassa Opolen voivodikunnassa Puolassa. Sen väkiluku oli vuoden 2020 lopussa 5 863. Kunnan hallintokeskus on Kolonowskien kaupunki.
Maantiede ja liikenneyhteydet

Kolonowskien kunnan pinta-ala on noin 83,6 neliökilometriä. Se rajoittuu Dobrodzieńin, Jemielnican, Ozimekin, Strzelce Opolskien ja Zawadzkien kuntiin. Kunta sijaitsee Równiną Opolskąn (”Opolen tasanko”) fyysismaantieteellisellä alueella. Sen pinta-alasta noin 71 prosenttia on metsää ja noin 21 prosenttia maatalousmaata. Mała Panew ja sen sivujoki Bziniczka virtaavat kunnan halki. Lisäksi osa sen ja Ozimekin kunnan rajasta noudattelee tarkkaan Myślina-joen kulkua.
Kolonowskien kunta jakautuu Kolonowskien kaupunkiin ja kolmeen kylään, jotka ovat Staniszcze Wielkie (saks. Groß Stanisch), Staniszcze Małe (saks. Klein Stanisch) ja Spórok (saks. Carmerau).
Voivodikunnan tie 463 kulkee Kolonowskien kunnan alueella. Kunnassa on Fosowskien risteysasema, joka yhdistää rautatielinjat 61, 144 ja 175.
Väestö

Kolonowskien kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 7 293. Vuoden 2020 joulukuussa 51,4 prosenttia kunnan asukkaista oli naisia ja 48,6 prosenttia miehiä. Alle 18-vuotiaat muodostivat kunnan väestöstä 15,0 prosenttia, työikäiset 62,5 prosenttia ja eläkeikäiset 22,5 prosenttia. Väestön keski-ikä oli 43,7 vuotta. Vuonna 2020 kunnan työttömyysaste oli neljä prosenttia. Puolan vuoden 2011 väestönlaskennassa kunnan väestöstä 26,2 prosenttia oli saksalaisia, ja saksan kielellä onkin kunnassa virallisen avustavan kielen asema.
Aiheesta muualla

Kuvia tai muita tiedostoja aiheesta Kolonowskien kunta Wikimedia Commonsissa
Gmina Miejsko-Wiejska Kolonowskie (pdf)  2019. Opolen tilastokeskus. (puolaksi)
Kollywood

Kollywood eli tamilinkielinen elokuvateollisuus on Intian Tamil Nadun pääkaupunkiin Chennaihin keskittyvä elokuvateollisuus. Useimmat elokuvastudiot sijaitsevat Kodambakkamin kaupunginosassa, mistä tulee nimi Kollywood.
Historia

Ensimmäinen tamilinkielinen mykkäelokuva oli Keechaka Vadham, jonka teki R. Nataraja Mudaliar vuonna 1917 ja se esitettiin ensimmäisen kerran tammikuussa 1918. Ensimmäinen puhuttu elokuva oli tamilin- ja telugunkielinen Kalidas, joka sai ensi-iltansa 31. lokakuuta 1931, vain seitsemän kuukautta Intian ensimmäisen puhutun elokuvan Alam Aran ilmestymisen jälkeen. Seuraavana vuonna ilmestynyt Kalava oli ensimmäinen kokonaan tamilinkielinen täyspitkä elokuva.
Elokuvakoulut

Chennaissa sijaitseva M.G.R. Government Film and Television Training Institute oli ensimmäinen elokuvakoulu Etelä-Intiassa. Instituutti kuuluu myös koko Intian vanhimpiin elokuvakouluihin.
Kirjallisuutta

Nuotio, HT: ”Kollywoodista kotikatsomoihin – tamilit tulevat!” Filmihullu 4/2020.
Aiheesta muualla

Kuvia tai muita tiedostoja aiheesta Kollywood Wikimedia Commonsissa
Kulkurin valssi (sävelmä)

Kulkurin valssi on alkujaan ruotsalainen sävelmä, joka 1800-luvulla kulki muun muassa Porvoon seudulla nimellä Vandrarevalsen. Suomenkieliset sanat sävelmään teki J. Alfred Tanner.
| 0 | 1 | 2 |
| --- | --- | --- |
| ” | Siks’ mieluummin maantiellä tanssin,  kuin metsien humina se soi  Minä kultaisen kulkuri valssin,  tule kanssani tyttö o-hoi! | ” |
– J. Alfred Tannerin suomenkielisen tekstin säkeitä
Kulkurin valssi on levytetty puolisensataa kertaa 1920-luvulta lähtien; ensimmäisen kerran amerikansuomalaisen Juho Koskelon tulkitsemana 1. joulukuuta 1920 (78-kierroksen savikiekko, Victor 72910). J. Alfred Tannerin tulkinta levytettiin 15. heinäkuuta 1926 Berliinissä. Henry Theel levytti sävelmän 1940-luvulla ja seuraavalla vuosikymmenellä oli Tapio Rautavaaran vuoro. Ansa Ikonen ja Tauno Palo pääsivät tallentamaan oman versionsa sävelmästä vuonna 1974. Se julkaistiin LP-levyllä Ansa & Tauno (Polarvox rplp 5007). Myöhemmin albumi julkaistiin myös CD-levynä (Polarvox kjcd 52).
Nuotteina J. Alfred Tanner painatti kappaleen ensimmäistä kertaa vuonna 1916, ja Uuno Aarron pianosovitus julkaistiin vuonna 1919. Tanner oli käyttänyt "Kulkurin valssin" kertosäkeen melodiaa jo vuonna 1912, jolloin hän levytti kappaleensa nimeltä "Joululaulu". Jatkosodan aikana Reino "Palle" Palmroth sai ratamestari T. Salolta kirjeen, jossa kerrottiin tietoa Kulkurin valssin alkuperästä. Sen mukaan Tanner "ei ole säveltänyt, eikä sepittänytkään" kappaletta, ja Tannerin suomennos "poikkeaa alkuperäisestä ainoastaan viimeisen värssyn loppuosassa". Väitteidensä tueksi Salo liitti kirjeeseen mukaan yhden säkeistön alkuperäisestä kappaleesta.
Kulkurin valssista tehtiin vuonna 1941 elokuva, joka ennen Tuntemattoman sotilaan ilmestymistä oli Suomen kaikkien aikojen katsotuin elokuva.
| 0 | 1 | 2 |
| --- | --- | --- |
| ” | Uppå byvägen trådar jag dansen  där som susande furorna stå  den älskade vandrarevalsen  kom flicka kom med mig också. | ” |
– Alkuperäisen ruotsinkielisen Vandrarevalsen-laulun säkeitä
Kulkurin valssin levyttäneitä

| --- | --- |
 Viola Turpeinen  Juho Koskelo  J. Alfred Tanner  Suomi Jazz Orkesteri  Teddy Björkman  Rio Reijo (R. R. Ryynänen)  Vilho Viikari  Toivo Linnavirta  Eugen Malmsten  Henry Theel  Eero Väre  Tapio Rautavaara  Viljo Vesterinen  Sahurit (harmonikkatrio Matti Viljanen, Veikko Huuskonen ja Paavo Tiusanen)  Ossi Malinen  Lasse Pihlajamaa  Lasse Kuusela ja Matti Louhivuori (Kuusela myös Arttu Suuntalan kanssa)  Kukonpojat  Lasse Liemola  Kansalliskuoro  Harmony Sisters  Salon Viihdelaulajat  Ansa Ikonen ja Tauno Palo  Eero Savolainen  Jörgen Petersen  Aake Hilden  Bobby Aro  Eero Piirto  Kauppakorkeakoulun Ylioppilaskunnan Laulajat - Kauppakorkeakoulun Ylioppilaskunnan Naislaulajat :  Arthur Fuhrmann  Veikko Ahvenainen  Edith Eaton ja Florence Hansen  Posetiivi  Reijo Lehtovirta  Eino Tulikari  Paavo Tiusanen ja Kari Tolvanen  Lahti Brother & Bill Kangas  Harri Sutinen  Arvi Pokela  Tampereen Rautatiehanurit  Kalevi Nyqvist  Rempsetti  Hannele Koivula  Kesäpelimannit  Veikko Laiho  Ameriikan Pojat  Hillel Tokazier  Seija Vesterinen  Hurmio  Matti Lepänhaara  Heikki Kinnunen  Rainer Friman  Tapani Kansa  Trio Trubaduur  Hannu Ilmolahti  Juha-Pekka Knuutila  Ylistaron Pelimannit  Tauski
Kris Dunn

| Kris Dunn |
| --- | --- |

Henkilötiedot
Koko nimi:  Kristofer Michael Dunn
Syntynyt: 18. maaliskuuta 1994 (ikä 30) New London, Connecticut, Yhdysvallat
Kansalaisuus:   Yhdysvallat
Koripalloilija
Pelipaikka:  Pelintekijä
Pituus:  193 cm
Paino:  93 kg
NBA-varaus:  5. varaus 2016 (Minnesota Timberwolves)
Pelaajaura
Yliopistojoukkueet
2012–2016:  Providence College
Seurajoukkueet
2016–2017 2017–2020 2020–2021:  Minnesota Timberwolves Chicago Bulls Atlanta Hawks
Kristofer Michael Dunn (s. 18. maaliskuuta 1994 New London, Connecticut) on yhdysvaltalainen koripalloilija, pelipaikaltaan pelintekijä.
Dunn antoi 4. tammikuuta 2019 pelatussa ottelussa Pacersiä vastaan 17 koriin johtanutta syöttöä.
Marraskuussa 2020 Bulls ei jatkanut Dunnin sopimusta tehden tästä vapaan pelaajan. Hän teki tämän jälkeen sopimuksen Atlanta Hawksin kanssa.
Aiheesta muualla

Dunn NBA.com-sivustolla (englanniksi)
Kris Dunn Stats Basketball-Reference.com (englanniksi)
Kuukasjärvi

Kuukasjärvi voi tarkoittaa seuraavia maantieteellisiä paikkoja:
Kuukasjärvi, kylä Ranualla.
Kuukasjärvi, järvi Inarissa.
Iso Kuukasjärvi, järvi Ranualla.
Pikku Kuukasjärvi, järvi Ranualla.
Henkilöitä:
Niko-Petteri Kuukasjärvi (s. 1999), suomalainen jalkapalloilija
Pentti Kuukasjärvi (s. 1946), kolmiloikkaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kuukasjärvi”, voi hakea sivunnimihaulla, laajalla sivunnimihaulla tai tekstihaulla.
Kris Beech

| Kris Beech |
| --- | --- |

Henkilötiedot
Syntynyt: 5. helmikuuta 1981 (ikä 43) Salmon Arm, BC, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  188 cm
Paino:  92 kg
Pelinumero:  24
Pelaajaura
Pääsarjaura:  2000–2016
Aik. seurat:  Washington Capitals (NHL)   Pittsburgh Penguins (NHL)   Wilkes-Barre/Scranton Penguins (AHL)   Milwaukee Admirals (AHL)   Nashville Predators (NHL)   Hershey Bears (AHL)   Columbus Blue Jackets (NHL)   Syracuse Crunch (AHL)   Vancouver Canucks (NHL)   HV71 (SEL)   HC Servette Genève (NLA)   Lukko (SML)   HC Pardubice (ČEL)   AIK IF (SEL)   Straubing Tigers (DEL)   Vienna Capitals (EBEL)   HC Innsbruck (EBEL)   Belfast Giants (EIHL)
NHL-varaus:  7. varaus, 1999 Washington Capitals
Kristopher "Kris" Beech (s. 5. helmikuuta 1981 Salmon Arm, Brittiläinen Kolumbia, Kanada) on kanadalainen entinen jääkiekkoilija, pelipaikaltaan keskushyökkääjä. Beech pelasi urallaan sekä Pohjois-Amerikassa että Eurooppassa. Hän oli ensimmäisen kierroksen varaus vuoden 1999 NHL:n varaustilaisuudessa, mutta ei vakinnuttanut paikkaansa NHL:ssä, ja pelasi useissa eri sarjoissa ja seuroissa Euroopassa. Beech saavutti urallaan Ruotsin mestaruuden kaudella 2009–2010.
Ura

Beech pelasi ennen NHL:ää juniorisarja WHL:n Calgary Hitmenissä. Keväällä 1999 hän oli voittamassa WHL:n mestaruutta. Samana vuonna Washington Capitals varasi hänet koko varaustilaisuuden seitsemäntenä pelaajana. Kaudella 2000–2001 Beech pelasi neljä NHL-ottelua Capitalsin riveissä, mutta hän pelasi loput kaudestaan vielä WHL:ssä. Kesällä 2001 Beech kaupattiin Michal Sivekin ja Ross Lupaschukin kanssa Pittsburgh Penguinsiin vaihdossa Jaromír Jágriin ja František Kučeraan. Kaudella 2001–2002 hän pelasi täyden 79 ottelun mittaisen kauden ja teki tehot 10+15=25. Kaksi seuraavaa kautta kului kuitenkin lähinnä farmin puolella. Kausina 2003–2004 ja 2004–2005 Beech valittiin Penguinsin farmijoukkueen Wilkes-Barre/Scranton Penguinsin arvokkaimmaksi pelaajaksi. Noista ensimmäisellä kaudellaan hän toimi joukkueen kapteenina.
Syyskuussa 2005 Beech kaupattiin Nashville Predatorsiin vaihdossa neljännen kierroksen varausvuoroon kesälle 2006. Myös Predatorsin organisaatiossa kausi eteni enimmäkseen farmin puolella. Maaliskuussa 2006 Beech kaupattiin takaisin Washington Capitalsiin ensimmäisen kierroksen varausvuoron kanssa vaihdossa Brendan Wittiin. Beech pelasi kevään lähinnä AHL-joukkue Hershey Bearsissa ja voitti Calder Cupin. Kauden 2006–2007 Beech pelasi kokonaan Capitalsin NHL-joukkueessa.
Beech siirtyi elokuussa 2007 vapaana agenttina Columbus Blue Jacketsiin, joka kuitenkin asetti hänet siirtolistalle, josta Vancouver Canucks nappasi Beechin. Myös Canucks asetti hänet siirtolistalle ja tammikuussa 2008 Beech siirtyi takaisin Pittsburgh Penguisiin.
Lokakuussa 2008 Beech siirtyi Eurooppaan ja vahvisti Ruotsin Elitserienissä pelaavaa HV71:tä. Hän voitti hopeaa ja teki huhtikuussa 2009 kaksivuotisen jatkosopimuksen. Kausi 2009–2010 alkoi kuukauden mittaisella lainalla Sveitsin National League A:n HC Servette Genèvessä. Keväällä 2010 Beech voitti Ruotsin-mestaruuden. Kaudeksi 2011–2012 hän siirtyi SM-liigajoukkue Rauman Lukkoon. Beech oli tehoilla 15+20=35 joukkueen paras maalintekijä Mark Bomersbackin kanssa ja toiseksi paras pistemies Perttu Lindgrenin jälkeen. Lukosta hän siirtyi yhden vuoden sopimuksella Tšekin Extraligan HC Pardubiceen.
Kunimund

Kunimund (k. 567) oli gepidien viimeinen kuningas.
Kunimund nousi gepidien kuninkaaksi Turisindin jälkeen. Kunimund halusi kostaa gepidien kokemat vääryydet ja rikkoi langobardien kanssa tehdyn rauhansopimuksen. Langobardien kuningas Alboin oli kuitenkin liittoutunut avaarien kanssa, ja pian sanansaattaja toi Kunimundille tiedon, että avaarit olivat tunkeutuneet gepidien alueelle. Kunimund kehotti silti kansaansa taistelemaan ensin langobardeja vastaan, vaikka avaarit hyökkäsivät heitä vastaan toiselta suunnalta. Langobardit löivät gepidit taistelussa, ja Alboin tappoi Kunimundin taistelun aikana. Alboin teki Kunimundin pääkallosta juoma-astian. Langobardit ottivat suuren määrän vankeja, muun muassa Kunimundin tyttären Rosamundan, jonka Alboin otti vaimokseen. Tämän tappion jälkeen gepidien valtakunta lakkasi olemasta.
Kipparikvartetti (elokuva)

| Kipparikvartetti> Skepparkvartetten |
| --- | --- |
 Elokuvan juliste.
Ohjaaja:  Ville Salminen
Käsikirjoittaja:  Reino Helismaa
Tuottaja:  T. J. Särkkä
Säveltäjä:  Harry Bergström
Kuvaaja:  Pentti Valkeala
Leikkaaja:  Armas Vallasvuo   Heimo Palander  (alkutekstien   kuvaus)
Koreografi:  Kaarlo Hiltunen  (tanssit) 
Pääosat:  Kipparikvartetti:   Olavi Virta   Kauko Käyhkö   Auvo Nuotio   Teijo Joutsela
Valmistustiedot
Valmistusmaa:   Suomi
Tuotantoyhtiö:  Suomen Filmiteollisuus SF Oy
Ensi-ilta:   1952-9-55. syyskuuta 1952  
Kesto:  80 min (1 h 20 min)
Alkuperäiskieli:  suomi
Budjetti:  11 272 947 mk
Aiheesta muualla
IMDb 
Elonet
Infobox OKNimi-testi OK: 
Kipparikvartetti on vuonna 1952 ensi-iltansa saanut musiikkikomediaelokuva, jonka on ohjannut Ville Salminen. Elokuvan pääosissa ovat Kipparikvartetti-yhtyeen alkuperäisjäsenet Olavi Virta, Kauko Käyhkö, Auvo Nuotio ja Teijo Joutsela.
Näyttelijät

| 0 | 1 | 2 |
| --- | --- | --- |
|  Olavi Virta  | … |  Olli Joki   |
|  Kauko Käyhkö  | … |  Kauko, ”Kake”   |
|  Auvo Nuotio  | … |  Apo Rovio   |
|  Teijo Joutsela  | … |  Teikka Ankkanen   |
|  Liisa Tuomi  | … |  Raija Rahala   |
|  Eero Roine  | … |  Harri Vuorivirta, säveltäjä ja ohjelmatoimiston johtaja   |
|  Harry Bergström  | … |  säveltäjä   |
|  Ville Salminen  | … |  ohjaaja / roisto puhelinkopissa   |
|  Verna Piponius  | … |  kylmäkkö   |
|  Aino Rounioja  | … |  kylmäkkö   |
|  Maiju Kuusoja  | … |  kylmäkkö   |
|  Liisa Rope  | … |  kylmäkkö   |
|  Aino Angerkoski  | … |  keittäjä   |
|  Maininki Sippola-Wilska  | … |  viinikassa   |
|  Leo Lähteenmäki  | … |  Lorenz van Leuven   |
|  Kaisu Leppänen  | … |  vuorineuvoksetar Rahala   |
|  Veikko Linna  | … |  pomo   |
|  Varma Lahtinen  | … |  talonmiehen eukko   |
|  Harri Sinijärvi  | … |  ulosottoapulainen   |
|  Pentti Taivainen  | … |  musiikkikaupan myyjä   |
|  Kaarlo Wilska  | … |  musiikkikaupan johtaja   |
|  Vilho Ruuskanen  | … |  Paukku   |
|  Kauko Laurikainen  | … |  Pönttö   |
|  Heikki Savolainen  | … |  Masto   |
|  Seppo Sariola  | … |  1. portieeri   |
|  Heimo Lepistö  | … |  2. portieeri   |
|  Armas Jokio  | … |  oopperalaulaja   |
|  Pentti Forsman  | … |  oopperalaulaja   |
|  Ulla Sandqvist  | … |  tanssityttö   |
|  Maija Routavuo  | … |  tanssityttö   |
|  Masa Niemi  | … |  Jussi, talonmies   |
|  Valle Vanhatalo  | … |  taiteilija Savinen   |
|  Lennart Lauramaa  | … |  pianisti Pettersson   |
|  Pentti Irjala  | … |  pianisti Ranstila   |
|  Sirkka Breider  | … |  nainen Linnanmäellä / nainen puutarhajuhlissa    |
|  Toivo Lahti  | … |  Linnanmäen johtaja   |
|  Pekka Tuliara  | … |  nuorukainen Linnanmäellä   |
|  Anton Soini  | … |  hovimestari Andersson   |
|  Paavo Jännes  | … |  vuorineuvos, kaivosministeri Rahala   |
|  Kari Toivonen  | … |  pikkupoika pihalla   |
|  Annikki Linnoila  | … |  puhelias nainen   |
Muut tekijät

Ääni: Taisto Lindegren
Naamiointi: Pentti Taivainen
Kampaajat: Tuulikki Uskali ja Vivan Gustafsson
Studiopäälikkö: Alf Salin
Kuvaussihteeri: Ellen Pyhälä
Järjestäjä: Kaarlo Wilska
Äänitysassistentti: Matti Silvantie
Valokuvat: Erkki Tolvanen
Alkutekstit: Eka Karppanen
Kuvausryhmän jäsen: Jorma Limmonen
Lauluyhtye: Ville Salminen
Orkesterin johto: Harry Bergström
Laulujen sanat: Kullervo, Eino Kettunen ja Liisa Kalske (musiikkikappale
Muusikot / laulajat: Liisa Tuomi, Olavi Virta, Aino Rounioja, Maiju Kuusoja, Liisa Rope, Aino Angerkoski, Maininki Sippola-Wilska, Eero Roine ja Varma Lahtinen.
Kuvauspaikat

Elokuvaa kuvattiin Helsingissä ja Hämeenlinnassa, jossa elokuvaa kuvattiin Hotelli Aulangon keittiössä.
Kuvauspaikat Helsingissä:
Humalistonkatu 13 A (ohjelmatoimiston edusta ja piha)
Pohjoinen Rautatiekatu 11 (musiikkiliike)
ulkoilmakahvila Ursula, Ehrenstömintie
Liisankatu 14:n sisäpiha (musiikkiliikkeen pianovarasto)
Linnanmäen huvipuisto
Herttoniemen kartanon puisto (puutarhajuhlat)
Fazerin Musiikkikauppa, Aleksanterinkatu 11 (musiikkiliike)
SF-hallit
Julkaisu

Elokuva on julkaistu VHS:nä ja DVD:nä. Elokuva on esitetty televisiossa vuosina 1974, 1978, 1989, 1995, 1998, 2001, 2005, 2008, 2011, 2013, 2015, 2016, 2017, 2018, 2020 ja 2021.
Arviot

Aikalaiskritiikeissä elokuva tyrmättiinn lähes yksimielisesti, ja syntipukiksi nostettiin käsikirjoittaja Reino Helismaa. Nimimerkki E. T-la (Eugen Terttula) kirjoitti: ”Lopuksi on syytä vakavasti huomauttaa, että Kipparikvartetti tekee viisaasti pysytellessään vast’edes poissa kameran edestä. Näkymättöminä he sen sijaan voivat jatkuvasti olla hyödyksi kevyelle musiikkifilmeillemme.” Myönteisempienkin arvioiden yleislinja oli, että elokuvan huumori oli samaa tasoa kuin elokuvissa Rovaniemen markkinoilla ja Lännen lokarin veli. Myöhemmässä kritiikissä elokuvan ainoana kestävänä antina on pidetty sen lauluesityksiä.
Tuottaja Toivo Särkkä oli alun perin allekirjoittanut Kipparikvartetin kanssa sopimuksen kahden elokuvan teosta. Välittömästi Kipparikvartetti-elokuvan ensi-illan jälkeen kerrottiinkin – elokuvakriitikoiden suureksi harmiksi – tulossa olevasta toisesta Kipparikvartetti-aiheisesta elokuvasta. Reino Helismaa oli laatinut käsikirjoituksen Kauko Käyhkön antaman aiheen pohjalta ja Junttalipoo-nimisen filmin kuvausten ilmoitettiin alkavan viipymättä. Kipparikvartetti-elokuvan saamien huonojen arvostelujen vuoksi Kipparikvartetti vetäytyi kuitenkin hankkeesta eikä ensimmäisen elokuvan jatkoksi kaavailtua filmiä koskaan tehty.
Aiheesta muualla

Kipparikvartetti Elonet.
Kosmos (albumi)

| Kosmos Kosmos |
| --- | --- | --- |

Kosmos
Studioalbumin tiedot
 Julkaistu: 1974
 Formaatti: LP ja Cas
 Tuottaja(t): Jaakko Salo
 Tyylilaji: pop rock
 Levy-yhtiö: Fazer Finnlevy/Delta
Kosmos muut julkaisut
|   | Kosmos 1974 |   |
Kosmos on suomalaisen Kosmos-yhtyeen ainoaksi jäänyt studio-albumi vuodelta 1974.